Wednesday, February 28, 2018
Nostalgialaks
Puhastasin EV100 sünnipäeval noa ja kahvliga kilu. neli kilu enne lõppu väsisin ära. Giovanni sai ka oma päritolu näidata, puhastas lõpuni.
tordiviilud ostsime Haapsalust, Müüriääre kohvikust. huvitaval kombel oli seal isegi mõni vaba laud. kui hommikul vara enne jääteele minekut Giovanni Olümpsi tordi järele saatsin, siis lookles saba leti äärest fuajee teise otsa välja. tundub, et me polnud kuigi originaalsed. loomulikult andsin Giovannile telefoni teel loa tundideks järtsu mitte passima jääda. egas me ENSV enam ela.
muidu panen/me end õhtuti EV sünnipäevadel ikka veidi pidulikumalt riidesse ka, aga sel korral olime koduriietes. Luule Komissarov lohutas, et nemad on ka kodus sel päeval koduriietes. hakkas kohe kuidagi kergem.
Posted by soodoma ja gomorra at 1:37 PM